අනතුරුව මේ පිළිබඳව සොයා බැලීමට අග්‍රාමාත්‍ය රනිල් වික්‍රමසිංහ ජ්‍යෙෂ්ඨ නීතිඥ ගාමිණී පිටිපනගේ ප්‍රධානත්වයෙන් ත්‍රිපුද්ගල කමිටුවක් පත් කළ අතර, එහි සෙසු සාමාජිකයින් ලෙස කටයුතු කළේ නීතිඥ මහේෂ් කළුගම්පිටිය සහ නීතිඥ චන්දිමාල් මෙන්ඩිස්.එම කමිටුව මේ පිළිබඳව මහබැංකු අධිපතිවරයාගෙන් සහ එහි නිලධාරීන්ගෙන් මෙන්ම ප්‍රාථමික ගැනුම්කරුවන්ගෙන් සහ මීට සම්බන්ධ බවට චෝදනා එල්ල වූ පර්පෙචුවල් ට්‍රෙෂරීස් සමාගමෙන් ද ප්‍රකාශ සටහන් කරගෙන තිබෙනවා.විමර්ශනයෙන් පසු ඔවුන් නිකුත් කළ පිටු 19කින් සමන්විත අදාළ වාර්තාව මගින් පෙන්වා දී ඇත්තේ, පසුගිය මාර්තු මස දෙවන දා වන විට රජයේ මූල්‍ය අවශ්‍යතාවය රුපියල් බිලියන 13.55ක් ලෙස මහබැංකුවේ රාජ්‍ය ණය දෙපාර්තමේන්තුව විසින් දැනුම් දී ඇති බවයි.